ÜRO peasekretär

ÜRO peasekretär on ÜRO sekretariaadi juhataja, kes tegutseb ühtlasi ÜRO de facto esindaja ja juhina. ÜRO peasekretäri õigused ja kohustused on sätestatud Ühinenud Rahvaste Organisatsiooni põhikirja XV peatükis (artiklid 97–101).

ÜRO peasekretäri nimetab ametisse peaassamblee julgeolekunõukogu soovitusel. Tavakohaselt ei nimetata peasekretäriks ühegi Julgeolekunõukogu alalise liikmesriigi kodanikku. Üldjuhul nimetatakse iga järgmine peasekretär ametisse erinevast maailmajaost. Seoses ÜRO julgeolekunõukogu alalise liikme vetoõigusega ei pruugi uue kandidaadi soovitamise suhtes üksmeelele jõudmine olla lihtne.

Esimene ÜRO peasekretäri kohusetäitja enne Trygve Lie ametissenimetamist oli lord Gladwyn Jebb (24. oktoober 1945 – 1. veebruar 1946).The United Nations: Trygve Haldvan Lie (Norway). Vaadatud 13. detsember 2006. 

2024. aasta märtsi seisuga on endistest peasekretäridest elus vaid Ban Ki-moon (sündinud 13. juunil 1944). 

Endised peasekretärid Boutros Boutros-Ghali (Egiptus) ja Kofi Annan (Ghana) on pärit Aafrikast, kus ÜRO-l on kõige rohkem liikmeid. 

Alates 1. jaanuarist 2017 kuni 2026. aasta lõpuni on ÜRO peasekretär António Guterres Portugalist.

 ÜRO peasekretärid 
#RiikPeasekretärAmetisoleku aegÜRO JN-isoovitused – Gladwyn Jebb(1900–1996)1945.10.24–1946.02.01  1 Trygve Lie(1896–1968) 1946.02.02–1952.11.10 2 Dag Hammarskjöld(1905–1961) 1953.04.10–1961.09.18  3 23px|border|link=Myanmar|alt=MyanmarU Thant(1909–1974)   4 Kurt Waldheim(1918–2007) 1972.01.01–1981.12.31 306 / 400 5 Javier Pérez de Cuéllar(1920–2020) 1982.01.01–1991.12.31 494 / 589 6 Boutros Boutros-Ghali(1922–2016) 1992.01.01–1996.12.31 720 7 Kofi Annan(1938–2018) 1997.01.01–2006.12.31 1090 / 1358 8 Ban Ki-moon(sündinud 1940)2007.01.01–2016.12.311715 / 1987 9 António Guterres(sündinud 1949)2017.01.01–

Viited

 Välislingid 
 Koduleht

Kategooria:ÜRO